Condogliantzias

S’ultima olta in su mese ‘e Aultu
nos semus aciapados in sa Colte1.
Però no fut pius cuddu robbultu
giovanu francu, 'e caratere folte.

In s'oju si legiat su disgultu
imprimìdu ‘e sa sua malasolte.
M’at nadu: «Fatu meu, a passu iscultu,
ido s'umbra terribbile 'e sa molte».

Deo l'apo rispostu: «No ti oprimas!
Para coragiu! No creo chi Deu
cun tegus, bonu, si mustret crudele».

Ma mi nde sunu rutas sas lagrìmas
cando m'at nadu: «Caru amigu meu,
signadu est su destinu 'e Manuele».

Su vinti 'e Trìulas 1967

1Colte: campagna del sassarese dove il poeta incontrò il suo amico gravemente malato, Emanuele Mura di samugheo.